Менавіта тут з 2004-га служыць протадыякан Андрэй Гарбуноў. Ён нарадзіўся ў Паставах, вучыўся ў Польшчы, куды перавялі бацьку-ваеннаслужачага, закончыў Пінскі мясамалочны тэхнікум, Мінскія духоўныя семінарыю і акадэмію. Кандыдат багаслоўя не толькі сабраў багаты архіўны матэрыял пра гісторыю Баранавічаў (у гэтым горадзе нарадзіліся двое з яго чатырох сыноў, якіх гадуе з жонкай Святланай – іканапісцай і рэгентам царкоўнага хору). Свяшчэннаслужыцель занатаваў і сучасныя прыходы, утвораныя на рубяжы тысячагоддзяў.